નવગુજરાત સમય દ્વારા માલપુરના કાટકુવા ખાતે મનરેગાના કામોમાં આચરાયેલી ગેરરીતિઓ મામલે અહેવાલો પ્રસિધ્ધ કર્યા બાદ આ મામલે સઘન તપાસ શરૂ કરવામાં આવી છે. જિલ્લાકક્ષાએથી તેમજ તાલુકાકક્ષાએથી વિવિધ ટીમો બનાવી કાટકુવા ખાતે મુલાકાત લઈ સમગ્ર કૌભાંડ મામલે તપાસનો દોર શરૂ કરાયો છે. જેમાં બે બે જોબકાર્ડ ધરાવતા કાર્ડ ધારકોની તપાસ શરૂ કરાઈ છે. તદઉપરાંત સરપંચ દ્વારા જોબકાર્ડ લઈ મનરેગાના કામો અંતર્ગત મેળવેલા નાણાંની પણ તપાસ શરૂ કરવામાં આવી છે. જેને લઈને સમગ્ર માલપુર તાલુકાના અન્ય ગામોમાં પણ ફફડાટ શરૂ થયો છે. જિલ્લા ગ્રામ વિકાસ એજન્સીના નિયામક રાકેશભાઈ વ્યાસના જણાવ્યા અનુસાર સમગ્ર મામલે તપાસ હાલ ચાલી રહી છે.